ส่องตลาด ภาคบ่าย – บล.ฟิลลิป (ประเทศไทย)
ส่องตลาด ภาคบ่าย - บล.ฟิลลิป (ประเทศไทย)
6 ต.ค. 2559

ตลาดหุ้น
การเคลื่อนไหวภาคเช้าของตลาดหุ้นในภูมิภาค
แนวโน้มภาคบ่าย: ทดสอบแนวต้าน 1520 จุด
 
– หุ้นไทยไปต่อได้แม้เข้าใกล้เป้าหมาย: ดัชนีหุ้นไทยเช้านี้ไปต่อ นำโดย CPALL และ KBANK คาดมาจากแรงเก็งผลประกอบการ แต่ในตอนนี้ยังขาดแรงส่งต่อเนื่องจาก Fund flow อยู่ ทำให้ Upside จำกัด
– Sentiment ตลาดกลับมาฟื้นตัว: P-FG Index ที่ทางฝ่ายจัดทำเพื่อวัด Sentiment ตลาด สามารถดีดตัวพ้นระยะ Fear มาที่ระดับปกติ สอดคล้องกับภาพรวมการฟื้นตัวของตลาดหุ้นไทยที่มีอย่างต่อเนื่อง
– แรงเก็งกำไรงบกลุ่มธนาคารหนุน: ปัจจัยที่ผลักดันตลาด น่าจะมาจากแรงเก็งกำไรงบฯ Q3 ของกลุ่มแบงก์ ที่อยู่ระหว่างการ Preview ในช่วงนี้ หากผลประกอบการออกมาดีกว่าคาด น่าจะหนุนตลาด ต่อได้ มองแนวต้านบ่ายนี้บริเวณ 1520 จุด และมีแนวรับ 1510 จุด
– พอร์ตระยะสั้น: คงพอร์ต 30% ถือ AOT, MTLS, HMPRO, TVO ขณะที่ตั้งซื้อเก็งกำไร BLAND ที่ 1.63 บาท
 
แนวโน้มตลาดหุ้นไทยภาคบ่ายในเชิงเทคนิค
 
ดัชนี 1,517.53 เปลี่ยนแปลง +7.61 จุด มูลค่าการซื้อขาย 23,729 ลบ.
 
เดินหน้าอย่างไม่หวาดหวั่นภาวะ Overbought ของกราฟ 60 นาที อย่างไรก็ตามยังมองแนวต้านรอบนี้ที่ 1520 จึงควรระวังแรงขาย อ่อนตัวรอรับได้ที่ 1510 และ 1500 จุด ตามลำดับ
 
หุ้น/ราคา – ความเห็น
 
STEC/23.90
หลังราคานิ่งมานาน เริ่มเห็นทิศทางการฟื้นตัวจากแรงซื้อที่เข้ามาอย่างหนาแน่น และเครื่องมือทยอยกันฟื้นตัว “เก็งกำไร” แนวรับ 23.70 แนวต้าน 24.30 Cut loss 23.40 บ.
 
CKP/3.58
ทำ High ใหม่ในรอบเกือบ 2 ปี และดูทีท่ายังไม่น่าหยุดแค่นี้ เพราะสัญญาณเทคนิคหลายตัวเป็นไปในทางเดียวกัน “เก็งกำไร” แนวรับ 3.52 แนวต้าน 3.66, 3.74 Cut loss  3.48 บ.
 
S/4.80 แท่งเทียนยกตัวขึ้นพร้อมสัญญาณซื้อจากเครื่องมือระยะสั้นและ Volume ที่หนาแน่นขึ้นอย่างเห็นได้ชัด “เก็งกำไร” แนวรับ 4.74 แนวต้าน 4.86-4.90 Cut loss  4.70 บ.
 
ตลาดอนุพันธ์
กลยุทธ์
 
S50Z16/966.30
Long ที่เปิดไว้ 961 จุด ทำกำไรได้ที่ 967.80 จุด สถานะใหม่ Long ช่วงย่อตัวลงมาที่ 962 จุด เป้าหมายทำกำไร 970 จุด ตัดขาดทุนหากหลุด 959 จุด
 
CPFZ16/32.72
Long ที่เปิดไว้ 32.69 บาท รอทำกำไรที่ 33.57 บาท ตัดขาดทุนหากหลุด 32.30 บาท
 
GFV16/20,960
Short ยังไม่ได้ รอเปิดอีกครั้งที่ 21,030 บาท เป้าหมายทำกำไร 20,900 บาท ตัดขาดทุนเหนือ 21,080 บาท
 
USDZ16/34.83
Long ยังไม่ได้ รอเปิดอีกครั้งที่ 34.79 บาท เป้าหมายทำกำไร 34.86 บาท ตัดขาดทุนหากหลุด 34.76 บาท
 
อนุพันธ์เด่นเชิงเทคนิค
S50Z16 / ราคาปิด 966.30 จุด เปลี่ยนแปลง +5.80 จุด
กราฟ 10 นาที ปรับตัวขึ้น เครื่องมือ MACD ให้สัญญาณบวก เหนือเส้น Zero Line แนวโน้มผันผวนในกรอบ Sideways Up แต่มอง Upside เริ่มจำกัด รับ 964, 962 ต้าน 970, 973 จุด